Gawes 20-26 Okt – NGK Somerstrand
Gawes 20-26 Okt
Written by Marlein van Deemter on 19/10/2014 . Posted in Huisgodsdiens.
Neem ruim tyd om vir mekaar te vertel watter gawes julle in mekaar raaksien en hoe julle sien die Here dit gebruik.
Lees Hebr. 2:3b-4 uit diebybel@kinders.co.za deur Hennie Stander:
Die Here het vir ons kom vertel hoe ons weer vriende van God kan word. God het ook gewys dat wat Jesus sê, waar is. Hy het baie wonderwerke laat gebeur. Die Heilige Gees het ook aan die gelowiges baie spesiale geestelike geskenke gegee.
• Vertel vir mekaar wat vir julle uitstaan in die verhaal en die teks. As julle vrae het, kan julle ook daaroor gesels. So kan julle mekaar bv. herinner dat "geestelike geskenke" gawes is – spesiale vermoëns wat die Heilige Gees ons gee. Dit is soos talente, maar ons gebruik dit spesiaal in diens van God.
• Aan watter gawes/geestelike geskenke kan julle alles dink? Dink aan ons gemeente: watter gawes sien julle raak? Hoe gebruik mense hul gawes tot eer van God?
Laat elkeen dink hoe hulle hul besondere gawes tot eer van God kan gebruik. Is daar dalk 'n spesifieke plek waar jy betrokke kan raak?